الکساندربلوک

الکساندرالکساندرووچ بلوک  (پیدائش: 28 نومبر 1880ء - وفات: 7 اگست 1921ء ) روسی غنائی شاعر تھے جو اپنی علامت نگاری کی وجہ سے مشہور ہوئے۔

حالات زندگی 
الکساندربلوک سینٹ پیٹرزبرگ، روسی سلطنت میں ایک قانون دان، موسیقار اور مصنف کے گھر 28 نومبر 1880ء میں پیدا ہوئے۔ بلوک کا خاندان سینٹ پیٹرزبرگ کا انتہائی نفیس و دانشورخاندان تھا۔ بلوک کی ماں اور خالائیں مصنف اور مترجم تھیں اسی وجہ سے کم سن بلوک کے اندر کا فن ابھرکر سامنے آیا۔بلوک نے 1898ء میں سینٹ پیٹرزبرگ اسٹیٹ یونیورسٹی کے شعبۂ قانون میں داخلہ لیا لیکن تین سال کے عرصے میں ادب کی طرف مائل ہو ئے اور شعبۂ قانون سے فلسفہ میں منتقل ہو گئے۔

بلوک نے عظیم روسی انقلاب کو پوری طرح سے قبول کیا۔ انھوں نے اپنی بہت سی نظمیں روس کے انقلابی موڑ سے معنون کیں اور ان کی سب سے قابل قدرنظم بارہ بیسویں صدی عیسوی کی عالمی شاعری کا مثالی نمونہ بن گئی۔

الکساندربلوک کی زندگی نے ان کے ساتھ وفا نہ کی لیکن جیسے جیسے برس گذرتے گئے ویسے ویسے ان کی شاعری ساری سوویت قوموں کی دسترس میں پہنچتی گئی۔ بلوک کی شاعری کے تراجم سوویت یونین کی قوموں کی دسیوں زبانوں میں ہوچکے ہیں۔ اس کے علاوہ بلوک کی نظمیں انگلستان، بلغاریہ، رومانیہ، ہنگری، چیکوسلواکیہ اور جرمنی میں کتابی صورت میں شائع ہو چکی ہیں ۔

وفات 
الکساندربلوک41 سال کی عمرمیں 7 اگست 1921ء کو سینٹ پیٹرزبرگ، سویت یونین میں وفات پا گئے۔

حوالہ جات 

1880ء کی پیدائشیں
1921ء کی وفیات
انقلابی ادب
بیسویں صدی کے روسی شعرا
بیسویں صدی کے شعرا
بیسویں صدی کے مرد مصنفین
بیسویں صدی کے ڈراما نگار اور ڈراما نویس
روسی شاعر
روسی شخصیات
روسی شعراء
روسی مرد شعرا
ویکی ڈیٹا سے مطابقت رکھنے والی مختصر تفصیل
علامت پسند شعرا